འབྱུང་བ་འཇིག་ཚུལ་དང་སྡུད་ཚུལ་སྐོར་འདི་བཞིན་འབྱུང་སྟེ།ངོ་སྤྲོད་གསེར་གྱི་མེ་ལོང་ཤོག་ངོས་ལས།ཕྱི་འབྱུང་བ་ས་འཇིགནང་མཚེར་པའི་རྩ་བསྡོགཕྱི་འབྱུང་བ་ཆུ་འཇིགནང་མཁལ་མའི་རྩ་བསྡོགཕྱི་འབྱུང་བ་མེ་འཇིགནམ་མཆིན་པའི་རྩ་བསྡོགཕྱི་འབྱུང་བ་རླུང་འཇིགནང་གློ་བའི་རྩ་བསྡོགཕྱི་འབྱུང་བ་ནམ་མཁར་འཇིགནང་སྙིང་གི་རྩ་བསྡོག་ཞེས་གསལ་ཡོད།སྙན་སྒྲོནཤོག་ངོས་ལས།མཚེར་བ་ས་ཁམས་ཉམས་ལུས་ཀྱིས་རེག་བྱ་མི་ཚོར།མཁལ་མ་ཆུའི་ཁམས་ཉམས་རྣ་ཡིས་སྒྲ་མི་ཐོས།མཆིན་པ་མེའི་ཁམས་ཉམས་ལྕེ་ཡིས་རོ་མི་ཚོར།གློ་བ་རླུང་ཁམས་ཉམས་སྣ་ཡིས་དྲི་མི་ཚོར།ཙི་ཏ་ནམ་མཁའི་ཁམས་ཉམས་མིག་གིས་གཟུགས་མི་མཐོང༌།ཞེས་གསལ།དེ་བཞིན།ས་ཡི་ཁམས་སྡུད་ནས་ཆུ་ལ་ཐིམ།ཆུ་ཡི་ཁམས་སྡུད་ནས་མེ་ལ་ཐིམ།མེ་ཡི་ཁམས་སྡུད་ནས་རླུང་ལ་ཐིམ།རླུང་གི་ཁམས་སྡུད་ནས་རྣམ་ཤེས་ལ་ཐིམ་ཞེས་གསལ།ཞིབ་ཕྲ་གཞན་དུ་གཟིགས།ཡང་གོང་བསྟན།སྙིང་ནམ་མཁའི་ཁམས།ཞེས་དང༌།ནམ་མཁའི་ཁམས་ཀུན་སེམས་ཀྱི་དབྱིངས།ཞེས་དང༌།ཕྱི་འབྱུང་བ་ནམ་མཁར་འཇིགནང་སྙིང་གི་རྩ་བསྡོག་ཞེས་པའི་ལུང་འདི་དག་གིས་སེམས་ནམ་མཁའ་དང་གཙོ་བོར་འབྲེལ་བ་བསྟན་སྟེ།དོན་དངོས་ལ་ནམ་མཁའ་དང་སེམས་བར་འབྲེལ་བ་ཟབ་མོ་ཞིག་མངོན་ཏེ།དཔེར་ན།འཚོ་བའི་གོམས་གཤིས་ནང་དུ།གནམ་འཐིབ་པ་དང་རླུང་དམར་བུ་ཡུག་འཚུབ་སྐབས་སེམས་ཀྱང་རང་བཞིན་གྱིས་སྡུག་སྣང་འབྱུང་བ་དང༌།ཡི་མུག་པ།འཐིབ་པ་སོགས་འབྱུང་ལ།གནམ་གཤིས་ནུབ་ངོས་ནས་སྔོ་གཡའ་དག་པ་དང༌།དྭངས་སང་ངེ་ལ་སོགས་གོང་གི་ལྡོག་ཕྱོགས་འབྱུང་སྐབས་སེམས་ལ་རང་བཞིན་གྱིས་སྤྲོ་བ་བརྟས་པ།སྣང་བ་དྭངས་བ།རིག་པ་གསལ་བ།དགའ་སྣང་འབྱུང་བ།ལུས་འཕག་ཚག་རྒྱག་པ་ལ་སོགས་ཅི་ཡང་འབྱུང་སྲིད།དེ་བཞིན་འབྱུང་ཁམས་ཤས་ཆེ་ཆུང་གིས་ལུས་སེམས་ཁྲག་དབུགས་སོགས་ལ་འགྱུར་བ་དེ་བཞིན་འགྲོ་བ་རེད།དཔེར་ན།དུས་མིན་གཉིད་ཡུར་དུས་གནམ་གཤིས་སྡུག་པའི་ལྟས་དང༌།པུས་མོ་ཟུག་གཟེར་ལངས་དུས་ཆར་ཆུ་འབབ་པའི་ལྟས་སོགས་དུ་མ་ཡོད།དེ་དག་ནི་སྣོད་བཅུད་རྟེན་འབྱུང་གི་འབྲེལ་བ་མངོན་དུ་བསྟན་བཞིན་པ་ལས་གཞན་མིན།